सेंसेक्स 348 अंक चढ़कर 60,649 पर बंद, इसके 30 शेयरों में से 23 में तेजी
BSE NSE Sensex Today, Stock Market Latest Updates;  देश की सबसे बड़ी कार कंपनी मारुति सुजुकी ने बुधवार को मार्च 2023 को खत्म चौथी तिमाही (Q4FY23) का रिजल्ट घोषित किया।
आज गुरुवार 27 अप्रैल को भारतीय शेयर बाजार में बढ़त देखने को मिली है। सेंसेक्स 348 अंक चढ़कर 60,649 के स्तर पर बंद हुआ। निफ्टी में 101 अंकों की बढ़त रही और ये 17,915 पर बंद हुआ। सेंसेक्स के 30 शेयरों में से 23 में तेजी और सिर्फ 7 में गिरावट देखने को मिली।
आज रियल्टी सेक्टर 1.53% और IT 1.07% चढ़ा। ऑटो में 0.76% की तेजी रही। बैंक निफ्टी भी 0.4% चढ़कर बंद हुआ। आज सेंसेक्स के मिड कैप और स्मॉल कैप इंडेक्स में भी तेजी रही।
चौथी तिमाही में विप्रो को ​​​​​​​3093 करोड़ रुपए का प्रॉफिट
IT कंपनी विप्रो ने चौथी तिमाही का रिजल्ट जारी कर दिया है। तिमाही आधार पर नेट प्रॉफिट 0.93% उछाल के साथ 3093 करोड़ रुपए रहा। दिसंबर तिमाही में यह 3065 करोड़ रुपए रहा था। रेवेन्यू 23190 करोड़ रुपए रहा। कंपनी ने 1200 करोड़ रुपए के शेयर बायबैक की मंजूरी दी है। इसके लिए 445 रुपए का प्राइस फिक्स किया गया है।
कच्चे तेल की कीमत में गिरावट, सोने की चमक बढ़ी
कच्चे तेल के दाम में करीब 4% की गिरावट रही। अमेरिका में क्रूड इन्वेंटरी में अनुमान से ज्यादा गिरावट के बाद भी कच्चे तेल के दाम में कमजोरी देखने को मिली। दरअसल, अमेरिका में मंदी की आशंका ने एक बार फिर जोर पकड़ लिया है। जिसके बाद से क्रूड के दम पर दबाव देखने को मिल रहा है। ब्रेंट क्रूड 3.8% की कमजोरी के साथ 77.69 डॉलर प्रति बैरल और WTI क्रूड 3.6% की कमजोरी के साथ 74.30 डॉलर प्रति बैरल पर नजर आया। सोना भी फिर से 2,000 डॉलर के ऊपर पहुंचा है।
कल बाजार में रही थी बढ़त
इससे पहले बुधवार को भारतीय शेयर बाजार में तेजी देखने को मिली थी। सेंसेक्स 169 अंक चढ़कर 60,300 के स्तर पर बंद हुआ था। निफ्टी में भी 44 अंक की तेजी रही थी। ये 17,813 के स्तर पर बंद हुआ था। सेंसेक्स के 30 शेयरों में से 21 में तेजी और 9 में गिरावट देखने को मिली थी।
